porcelain crowns in Virginia Beach Virginia
bridges for teeth Montgomery TX 77356
price of porcelain veneers Westfield 07090
tooth removal in Athens Texas
Vietnamese dental health 91786
how much does lumineers cost in Saint Johns MI
veneers porcelain in Troy 62294 Miele TKB150 WP Eco | Reviews | Archief | KIESKEURIG.BE
Miele TKB150 WP Eco 8,9
Miele TDB 130 WP 9,0
Miele TCE 620 WP Eco 6,8
Miele TWE620WP Eco v.a. € 999,00
Product half jaar of langer in bezit Super fijne droger van Miele Rugby lewer simboliese bydrae tot SA identiteit | Netwerk24
Deur Christi van der Westhuizen 07 November 2019 06:45
Dit kom voor asof nasionale rugby-organiseerders meer daadwerklik verstaan dat rugby simbolies ’n bydrae maak tot die skep van ’n gesamentlike Suid-Afrikaanse identiteit vandag, skryf Christi van der Westhuizen.
Francois Pienaar is reg as hy sê die historiese oorwinning van die Springbok-rugbyspan in die Wêreldbeker-eindstryd in Japan is belangriker as die triomf in 1995.
Sommige plaaslike aanhangers van die sport hou daarvan om te ontken dat rugby enigiets met magsverhoudings uit te waai het. Maar die werk van historici soos Albert Grundlingh wys hoe belangrik die elite-sportsoort van die begin af was vir die ontwikkeling van Afrikaner-identiteit as reaksie teen die Britte.
Die tentoonstelling van manlike strategie en krag in die vorm van rugby is aangegryp “to beat the English at their own game”. Dit is dan ook letterlik wat weer eens die afgelope naweek met verstommende vernuf gebeur het.
Vir ’n groot gros Suid-Afrikaners – ook heelparty Afrikaners – is rugby simbolies van Afrikanermag se gruwelike fantasieë van rasse- en geslagsmeerderwaardigheid.
Die spel self word geassosieer met brute liggaamlike krag. Vanaf skoolvlak word dit gebruik om eerstens ’n hiërargie tussen mans en vroue te vestig, en tweedens ’n hiërargie onderling tussen mans.
Seuns wat nie rugby se manlikheidsmodel aangryp nie, trek aan die kortste end. Gay mans of mans met ongewone geslagsidentiteite loop die gevaar om gewelddadig gedissiplineer te word. Om nie aan rugby deel te neem nie, suggereer dat jy nie konformeer tot ’n spesifieke dominerende, heteroseksuele vorm van manlikheid nie. Rugby werk dus as ’n meganisme om van vroeg af manlike konformisme by seuns in te dril.
Groeiende positiewe reaksie op rugby
Duisende mense het Siya Kolisie en sy Springbokspan Dinsdag op die O.R. Tambo-lughawe verwelkom. Foto: Gallo Images
Dit blyk uit reaksies op sosiale media in die aanloop tot die eindstryd en ook daarna dat mense wat gewoonlik rugby om al dié redes vermy, ongekende belangstelling in minstens die Wêreldbeker-toernooi getoon het.
Die rasse-transformasie van rugby, hoewel steeds te stadig, bring ’n diversiteit van ervarings op die veld.
Die slim slagspreuk #StrongerTogether het van die begin af aandag op die ras- en kulturele verskeidenheid van die span gevestig.
Rassie Erasmus, afrigter, het meer swart Springbokke as vantevore vir die Wêreldbeker-groep gekies: 11 uit 31. Hoewel die oorhoofse teiken van 45% swart Springbokke nie gehaal is nie, is die 39% wat wel behaal is, beduidend.
Die slim slagspreuk #StrongerTogether het van die begin af aandag op die ras- en kulturele verskeidenheid van die span gevestig. Die dra van die rugbytrui deur swart en wit lede van die publiek gedurende die Wêreldbeker-toernooi het ’n groeiende positiewe reaksie op rugby gewys.
Dit kom voor asof nasionale rugby-organiseerders meer daadwerklik verstaan dat rugby simbolies ’n bydrae maak tot die skep van ’n gesamentlike Suid-Afrikaanse identiteit vandag – juis deur te demonstreer dat alles gedoen word om die eksklusiwiteit van die verlede te oorkom.
Die keuse van Siya Kolisi as kaptein was dus ook vindingryk. Hy beliggaam die verandering wat rugby as sport moet ondergaan – oorspronklik uit ’n arm agtergrond in Zwide, Port Elizabeth, het sy talent die aandag van die keurders van Grey High School se rugby-ontwikkelingsprogram getrek. ’n Alumni-beurs het hom in staat gestel om die elite-skool by te woon, en te groei tot die rugby-reus wat hy vandag is. Daarmee saam wys sy opmerkings ná die eindstryd dat hy die simboliek van die oomblik uitstekend begryp het.
Al hierdie faktore, en dan ook pres. Cyril Ramaphosa se hoopvolle boodskap voor die tyd, het die oorwinning net soveel te meer simboliese impak gegee. Suid-Afrikaners is voos van al die krisisse, en hier was uiteindelik ’n klein ligpunt wat ons aan ons eie potensiaal herinner het, en ook aan wat ons al vermag het.
Die moontlikheid van rugby om ’n belangrike rol te speel om Suid-Afrikaners saam te snoer, mits dit verder transformeer, is paradoksaal deur die teenreaksie van swart nasionaliste bewys. Die EFF se Mbuyiseni Ndlozi het hard probeer om op Twitter die diskoers wég van nasionale eenheid te swaai.
Kolisi wat die beker omhoog hou, omring deur sy veelrassige span, is nié ’n voorbeeld van rasse-eenheid nie, maar van “swart uitmuntendheid”, sê Ndlozi. Hoekom, wonder ’n mens onwillekeurig, kan dit nie albei wees nie? As die EFF se agenda werklik is om voortdurende rasgegronde ekonomiese ongeregtigheid ongedaan te maak, hoekom die skrapse, maar steeds toenemende voorbeelde ontken waar dit wél gebeur?
Ook op Twitter was daar diegene wat Kolisi uitgesonder het as ’n rare verskynsel wat net moontlik is omdat hy “geassimileer” het tot die Engelssprekende wit manlike kultuur van Grey High School. Die omstredenheid oor haarstyle ’n paar jaar gelede het die kollig laat val op die probleem van gedwonge assimilering by elite-skole.
Hoewel die algemene toeganklikheid van sportkodes aansienlik verbeter moet word deur die verskaffing van sportgeriewe by histories swart skole, is daar ’n elite-aspek aan sport wat onvermydelik is. In een twiet is gekla dat Kolisi net “posture”, soos die voormalige DA-leier Mmusi Maimane, is.
Dit blyk dat sommige mense nog moet uitwerk wat dit beteken as meer en meer swart Suid-Afrikaners presteer. Intussen kan ’n mens met vertroue sê dat dit onmoontlik is om voor te gee dat jy een van die nommereen-sportlui in die wêreld is. En dit as deel van die mees geïntegreerde Springbokspan tot nog toe, ten spyte van ’n nasionale krisis en algemene moedeloosheid.
* Van der Westhuizen is medeprofessor by die sentrum vir die bevordering van nierassigheid en demokrasie, Nelson Mandela-Universiteit. Die menings van skrywers is hul eie en weerspieël nie noodwendig dié van Netwerk24 nie.
Meer oor: Wêreldbeker-Toernooi | Francois Pienaar | Makazole Mapimpi | Cyril Ramaphosa | Siya Kolisi | Rassie Erasmus | Zwide | Rugby